Izvajanje posebnih ukrepov za nadzorovane nekarantenske škodljive organizme pri pridelavi GOZDNEGA REPRODUKCIJSKEGA MATERIALA v Sloveniji (Priloga V, del D - Ukrepi v zvezi z okrasnimi rastlinami Uredbe 2019/2072/EU.

	NNŠO/vrsta rastlin
	Predpisani posebni ukrepi
	Status NNŠO v Sloveniji
	Izvajanje posebnih ukrepov pri pridelavi gozdnega reprodukcijskega materiala v Sloveniji

	Cryphonectria parasitica (Murrill) Barr 
(kostanjev rak)
na 
Castanea sativa Mill (oreh) 
– rastline za saditev (1), razen semen
	(a) Gozdni reprodukcijski material izvira z območij, ki jih je pristojni organ v skladu z ustreznimi mednarodnimi standardi za fitosanitarne ukrepe določil kot prosta Cryphonectria parasitica (Murrill) Barr, 
ali 
(b) na enoti pridelave v zadnji popolni rastni sezoni niso bili opaženi simptomi Cryphonectria parasitica (Murrill) Barr, 
ali 
(c) gozdni reprodukcijski material, ki je kazal simptome Cryphonectria parasitica (Murrill) Barr, je bil izruvan, preostali material se je tedensko pregledoval, najmanj tri tedne pred premikom navedenega materiala pa na enoti pridelave niso bili opaženi simptomi Cryphonectria parasitica (Murrill) Barr.
	Navzoč: predmet uradnega obvladovanja.
	V Sloveniji pride v poštev izvajanje ukrepa iz točke (b) ali točke (c).
V rastni dobi se izvajajo redni vizualni pregledi gozdnega reprodukcijskega materiala (1) na enoti pridelave (2).
RPL (3) se izda, če pri vizualnih pregledih na gozdnem reprodukcijskem materialu na enoti pridelave v zadnji popolni rastni dobi simptomi kostanjevega raka niso bili opaženi.
Če so bili simptomi kostanjevega raka v zadnji popolni rastni dobi opaženi na gozdnem reprodukcijskem materialu na enoti pridelave, se RPL izda le pod naslednjimi pogoji:
· simptomatične rastline se izruvajo in uničijo (4), 
· preostale rastline se po odkritju simptomov pregleduje vsakih 7 dni, novo odkrite simptomatične rastline se sproti izruvajo in uničijo,
· najmanj 3 tedne pred premikom (trženjem) na gozdnem reprodukcijskem materialu na enoti pridelave ne smejo biti več opaženi simptomi kostanjevega raka.

	Dothistroma pini Hulbary
Dothistroma septosporum (Dorogin) Morelet
(rdeča pegavost (obrobljenost) borovih iglic)
na
Pinus L. (bor)
– rastline za saditev (1), razen semen
	(a) Rastline izvirajo z območij, za katera je znano, da so nenapadena z Dothistroma pini Hulbary in Dothistroma septosporum (Dorogin) Morelet, 
ali 
(b) od začetka zadnjega popolnega vegetacijskega cikla v enoti pridelave ali njeni neposredni bližini niso bili opaženi simptomi bolezni iglic, ki jih povzročata Dothistroma pini Hulbary in Dothistroma septosporum (Dorogin) Morelet, 
ali 
(c) izvedeni so bili ustrezni postopki tretiranja proti boleznim iglic, ki jih povzročajo Dothistroma pini Hulbary in Dothistroma septosporum (Dorogin) Morelet, rastline pa so bile pred premikom uradno pregledane, pri čemer je bilo ugotovljeno, da nimajo simptomov bolezni iglic.
	Navzoč: samo na nekaterih območjih
	V Sloveniji pride v poštev izvajanje ukrepa iz točke (b) ali točke (c).
V rastni dobi se izvajajo redni vizualni pregledi gozdnega reprodukcijskega materiala (1) na enoti pridelave (2) in v neposredni bližini (5).
RPL (3) se izda, če pri vizualnih pregledih na gozdnem reprodukcijskem materialu na enoti pridelave v zadnji popolni rastni dobi simptomi rdeče pegavosti borovih iglic niso bili opaženi.
Če so bili simptomi rdeče pegavosti borovih iglic v zadnji popolni rastni dobi opaženi na gozdnem reprodukcijskem materialu na enoti pridelave ali na rastlinah v neposredni bližini, se RPL izda le pod naslednjimi pogoji:
· po odkritju simptomov se rastline tretira z ustreznimi fitofarmacevtskimi sredstvi, in 
· pri vizualnem pregledu pred premikom/trženjem na gozdnem reprodukcijskem materialu ne smejo bili opaženi simptomi rdeče pegavosti borovih iglic.

	Lecanosticta acicola (von Thümen) Sydow
(rjavenje borovih iglic)
na
Pinus L. (bor)
– rastline za saditev (1), razen semen
	(a) Rastline izvirajo z območij, za katera je znano, da so nenapadena z Lecanosticta acicola (von Thümen) Sydow, 
ali 
(b) od začetka zadnjega popolnega vegetacijskega cikla v enoti pridelave ali njeni neposredni bližini niso bili opaženi simptomi bolezni iglic, ki jih povzroča Lecanosticta acicola (von Thümen) Sydow, 
ali 
(c) izvedeni so bili ustrezni postopki tretiranja proti boleznim iglic, ki jih povzroča Lecanosticta acicola (von Thümen) Sydow, rastline pa so bile pred premikom uradno pregledane, pri čemer je bilo ugotovljeno, da nimajo simptomov bolezni iglic.
	Navzoč: samo na nekaterih območjih
	V Sloveniji pride v poštev izvajanje ukrepa iz točke (b) ali točke (c).
V rastni dobi se izvajajo redni vizualni pregledi gozdnega reprodukcijskega materiala (1) na enoti pridelave (2) in v neposredni bližini (5).
RPL (3) se izda, če pri vizualnih pregledih na gozdnem reprodukcijskem materialu na enoti pridelave v zadnji popolni rastni dobi simptomi rjavenja borovih iglic niso bili opaženi.
Če so bili simptomi rjavelnja borovih iglic v zadnji popolni rastni dobi opaženi na gozdnem reprodukcijskem materialu na enoti pridelave ali na rastlinah v neposredni bližini, se RPL izda le pod naslednjimi pogoji:
· po odkritju simptomov se rastline tretira z ustreznimi fitofarmacevtskimi sredstvi, in 
· pri vizualnem pregledu pred premikom/trženjem na gozdnem reprodukcijskem materialu ne smejo bili opaženi simptomi rjavenja borovih iglic.

	Phytophthora ramorum (unijski izolati) Werres, De Cock & Man in 't Veld 
(fitoftorna sušica vejic)
na
Castanea sativa Mill. (domači kostanj)
Fraxinus excelsior L. (veliki jesen)
Larix decidua Mill.
(evropski macesen)
Larix kaempferi (Lamb.) Carrière (japonski macesen)
Larix × eurolepis A. Henry (macesen – umetn križanci)
Pseudotsuga menziesii (Mirb.) Franco (duglazija)
Quercus cerris L. (cer)
Quercus ilex L. (črničevje)
Quercus rubra L. (rdeči hrast)
– rastline za saditev (1), razen peloda in semen
	(a) Gozdni reprodukcijski material izvira z območij, ki jih je pristojni organ v skladu z ustreznimi mednarodnimi standardi za fitosanitarne ukrepe določil kot prosta Phytophthora ramorum (unijski izolati), 
ali 
(b) na gozdnem reprodukcijskem materialu na enoti pridelave v zadnji popolni rastni sezoni niso bili opaženi simptomi Phytophthora ramorum (unijski izolati),
ali 
(c)(i) gozdni reprodukcijski material, ki je kazal simptome Phytophthora ramorum (unijski izolati), na enoti pridelave in ves gozdni reprodukcijski material, skupaj z zemljo, ki se ga je držala, v polmeru 2 m od simptomatičnega materiala, sta bila izruvana in uničena, vključno z zemljo, ki se ju je držala, ter
(c)(ii) za ves gozdni reprodukcijski material v polmeru 10 m od simptomatičnih rastlin in ves preostali gozdni reprodukcijski material iz prizadete partije velja naslednje: 
  v treh mesecih po odkritju simptomatičnega gozdnega reprodukcijskega materiala pri vsaj dveh pregledih ob ustreznem času za odkritje škodljivega organizma na navedenem gozdnem reprodukcijskem materialu niso bili opaženi simptomi Phytophthora ramorum (unijski izolati) in v navedenem trimesečnem obdobju ni bilo izvedeno nobeno tretiranje, ki bi prikrilo simptome Phytophthora ramorum (unijski izolati), in
  po navedenem trimesečnem obdobju: 
— na navedenem gozdnem reprodukcijskem materialu na enoti pridelave niso bili opaženi simptomi Phytophthora ramorum (unijski izolati) ali 
— testiran je bil reprezentativni vzorec navedenega gozdnega reprodukcijskega materiala, ki naj bi se premaknil, pri čemer je bilo ugotovljeno, da je prost Phytophthora ramorum (unijski izolati), in
(c)(iii) za ves drug gozdni reprodukcijski material na mestu pridelave velja naslednje: 
  na navedenem gozdnem reprodukcijskem materialu na enoti pridelave niso bili opaženi simptomi Phytophthora ramorum (unijski izolati) ali 
  testiran je bil reprezentativni vzorec navedenega gozdnega reprodukcijskega materiala, ki naj bi se premaknil, pri čemer je bilo ugotovljeno, da je prost Phytophthora ramorum (unijski izolati).
	Odsoten: potrjeno s preiskavo.
	RPL (3) se izda, ker je s preiskavo potrjeno, da v Sloveniji Phytophthora ramorum (unijski izolati) (fitoftorna sušica vejic) ni navzoča.
Ne glede na odsotnost fitoftorne sušica vejic v Sloveniji se v rastni dobi izvajajo redni vizualni pregledi rastlin na enoti pridelave (2).
Če so pri vizualnih pregledih na enoti pridelave opaženi simptomi fitoftorne sušice vejic ali če je sum na navzočnost fitoftorne sušice vejic, se o tem takoj obvesti pristojnega inšpektorja.
V primeru potrditve navzočnosti fitoftorne sušice vejic se pred izdajo RPL izvedejo ukrepi iz točk (c)(i), (c)(ii), in (c)(iii).



OPOMBE:
(1) Rastline za saditev = gozdni reprodukcijski material *:
· semenski material so semena, storži, plodovi in soplodja, namenjeni setvi oziroma vzgoji sadik, 
· sadilni material so rastline, vzgojene iz semena (sadike), delov rastlin (ukoreninjenci) in puljenk (rastlin iz naravnega pomlajevanja) ter puljenke,
· deli rastlin so potaknjenci, material za potaknjence, izsečki ali embriji za mikropropagacijo, popki, grebenice, korenine, cepiči in katerikoli deli rastlin, namenjeni za vzgojo sadilnega materiala.
(2) Enota pridelave: vsak objekt ali površina, namenjena pridelavi gozdnega reprodukcijskega materiala*:
· skupina semenjakov: drevesa znotraj določenega območja, s katerih se pridobiva seme,
· sestoj = prostorsko omejena populacija dreves z enovito sestavo,
· semenska plantaža = nasad, osnovan z izbranimi sadikami ali potaknjenci, ki je izoliran ali se z njim gospodari tako, da se prepreči ali zmanjša opraševanje iz zunanjih genskih virov, in v katerem način gospodarjenja omogoča pogost in obilen obrod ter preprosto pridobivanje semena,
· gozdna drevesnica.
(3) RPL: rastlinski potni list.
(4) Način uničenja: sežig ali zakop.
(5) Neposredna bližina enote pridelave: površina v oddaljenosti do 10 m od enote pridelave, če je enota pridelave drevesnica, pa površina v oddaljenosti do 10 m od enote pridelave.
(6) Priporočila za izvajanje bivarnostnih (higienskih) ukrepov so objavljena na spletni strani Uprave: https://www.gov.si/teme/ukrepi-varstva-pred-skodljivimi-organizmi-rastlin/#e305904  
________________________________
* Pomen izrazov je opredeljen v Zakonu o gozdnem reprodukcijskem materialu (Uradni list RS, št. 58/02, 85/02 – popr., 45/04 – ZdZPKG in 77/11).
